recursal/SuperWikiNEXT-32B huggingface dataset:
**2017 அரியானா கலவரம்** என்பது 25 ஆகத்து 2017 அன்று இந்தியாவின் அரியானா மாநிலத்தின் பஞ்ச்குலா நகரத்தில் தொடங்கிய வன்முறைகளைக் குறிக்கும். 
இக்கலவரம் அரியானா, பஞ்சாப் மாநிலங்களின் பிற பகுதிகளுக்கும் நாட்டின் தலைநகர் புது தில்லிக்கும் பரவியது. இந்த வன்முறைச் செயல்களில் 36 பேர் கொல்லப்பட்டனர்; 250 பேர் காயமடைந்தனர்.

வன்முறைகள்
----------

பஞ்சாப்பிலுள்ள மாலவுட், பல்லுவானா ஆகிய இரு தொடருந்து நிலையங்கள் தீவைப்புக்கு உள்ளாகின. டெல்லியிலுள்ள ஆனந்த் விகார் தொடருந்து நிலையத்தில் ரெவா விரைவுத் தொடருந்தின் காலியான இரண்டு பெட்டிகள் தீ வைக்கப்பட்டன. என்டிடிவி செய்தித் தொலைக்காட்சியின் ஒளிபரப்பு வாகனம் தாக்கப்பட்டதில், ஒளிபரப்புப் பொறியாளர் காயமடைந்தார். சிர்சா நகரில், இந்தியா டுடே செய்தித் தொலைக்காட்சியின் குழு தாக்கப்பட்டதில் ஒளிப்படக்காரர் காயமடைந்தார். பஞ்சாப்பின் மன்சா நகரில், காவற்துறை வாகனங்கள் 2 கொளுத்தப்பட்டன.

மேற்கோள்கள்
-----------

1. ↑  "Live updates: 28 dead, 250 injured as Dera chief conviction sets Haryana on fire". *தி இந்து*. 25 ஆகத்து 2017.. பார்த்த நாள்: 25 ஆகத்து 2017.
2. ↑  "Violent Protests in India Turn Deadly After Guru’s Rape Conviction". *நியூ யார்க் டைம்சு*. 25 ஆகத்து 2017.. பார்த்த நாள்: 25 ஆகத்து 2017.
3. ↑  "At least 28 dead in riots after Indian guru's rape conviction". *டான் (செய்தித்தாள்)*. 25 ஆகத்து 2017.. பார்த்த நாள்: 25 ஆகத்து 2017.
4. ↑  Bedi, Rahul (25 ஆகத்து 2017). "Twenty-eight dead as violence erupts among devotees of India's 'guru of bling' following rape conviction". *தி டெலிகிராப்*.. பார்த்த நாள்: 25 ஆகத்து 2017.
பொருள்களின் உறுப்புகளைக் குறிக்கும் பெயர் **சினைப்பெயர்** எனப்படும். சினை என்றால் உறுப்பு என்று பொருள்.
உயர்திணைப் பொருள்களின் உறுப்புகளையும் அஃறிணைப் பொருள்களின் உறுப்புகளையும் இது குறிக்கும்.

(எ.கா) கை, கண், கிளை, இலை

தமிழ் மொழி பெயர்களை ஆறு வகைகளாகப் பகுத்துக்கொண்டுள்ளது. இவற்றில் ஒன்று **சினைப்பெயர்**. தொல்காப்பியம், நன்னூல் முதலான இலக்கண நூல்கள் இந்த முறையைப் பின்பற்றுகின்றன.

பெயர்க்காரணம்

* கன்றை வயிற்றுக்குள் கொண்டுள்ள பசுவைச் **சினைமாடு** என்கிறோம். அதுபோல ஒரு பொருளின் பகுதியாக மற்றோரு பொருள் இருப்பதைச் சினைப்பெயர் என்கிறோம்.
* கருவைத் தன்னகத்தே கொண்டுள்ள முட்டையைச் சினை என்கிறோம்.

சினைப்பெயர் விளக்கம்

* கையில் விரல், காலில் விரல், விரலில் நகம், மஞ்சளில் விரல் ஒன்றில் ஒன்று இருப்பது தெரியவரும்.
* மரத்தில் கிளை, கிளையில் கொம்பு, கொம்பில் சிம்பு, சிம்பில் இலை, இலையில் காம்பு, சிம்பில் பூ, பூவில் காம்பு, பூவில் இதழ்

என்பன போல் சினைப்பெயர்களை விரித்துக்கொள்ளலாம்.

மொழி மரபு

* சினைப்பெயர் என்னும் பாகுபாடு வரும்போது அதனோடு தொடர்புடைய பொருளை **முதற்பொருள்** என்கிறோம்.

முதற்பெயர் நான்குஞ் சினைப்பெயர் நான்குஞ்
சினைமுதற்பெயரொரு நான்குமுறை யிரண்டுந்
தன்மை நான்கு முன்னிலை யைந்தும்
எல்லாந் தாந்தா னின்னன பொதுப்பெயர் (நன்னூல் 282)

அடிக்குறிப்பு
-------------

1. ↑  பொருட்பெயர், இடப்பெயர், காலப்பெயர், சினைப்பெயர், பண்புப்பெயர், தொழிற்பெயர்
**2017 எண்ணூர் எண்ணெய்க் கசிவு** (*2017 Ennore oil spill*) அல்லது **எண்ணூர் துறைமுக கப்பல் மோதல் விபத்து** என்பது இந்திய மாநிலமான தமிழ்நாட்டின் தலைநகர் சென்னை அருகே எண்ணூர் துறைமுகத்தில் இரண்டு கப்பல்கள் மோதிக்கொண்ட விபத்தாகும். இவ்விபத்து 28 சனவரி 2017 அன்று நடந்தது.

கப்பல்கள் மோதல்
---------------

 ஈரானில் இருந்து எல்பிஜி எரிவாயுவை ஏற்றிக் கொண்டு பி. டபிள்யூ. மேப்பிள் என்ற கப்பல் எண்ணூர் துறைமுகத்துக்கு வந்தது. இந்த எரிவாயு, லாரிகள் மூலம் ஏற்றப்பட்டு அத்திப்பட்டு புதுநகரில் உள்ள எண்ணெய் நிறுவனத்துக்கு கொண்டுசெல்லப்பட்டது. சமையல் எரிவாயு இறக்கப்பட்ட பிறகு, துறைமுகத்தில் இருந்து அந்தக் கப்பல் 28 சனவரி 2017 அதிகாலை 3 மணிக்கு ஈரானுக்குப் புறப்பட்டது.

அப்போது, மும்பையில் இருந்து டீசல் ஏற்றிக்கொண்டு எம். டி. டான் காஞ்சிபுரம் என்ற கப்பல் எண்ணூர் துறைமுகத்துக்கு வந்துகொண்டிருந்தது. துறைமுகத்துக்கு வெளியே ஒரு கடல் மைல் தொலைவில் வந்தபோது, எதிர்பாராதவிதமாக இரண்டு கப்பல்களும் பயங்கர சத்தத்துடன் நேருக்கு நேர் மோதிக்கொண்டன. இதில் இரு கப்பல்களும் பலத்த சேதம் அடைந்தன.

எண்ணெய்க் கசிவு
---------------

துறைமுகத்தை ஒட்டியுள்ள பகுதி என்பதால், இரு கப்பல்களும் குறைந்த வேகத்திலேயே வந்தன. அதனால், பெரிய அளவிலான சேதம் தவிர்க்கப்பட்டது. கப்பல்களில் இருந்த 30-க்கும் மேற்பட்ட ஊழியர்கள் ஆபத்தின்றி தப்பினர். ஆனால், மும்பை கப்பலின் பாகங்கள் உடைந்ததால், அதில் கொண்டு வரப்பட்ட எண்ணெய்ப் பீப்பாய்களில் இருந்து கச்சா எண்ணெய் கசிந்து கடலில் கலந்தது.

கடலில் கலந்த கச்சா எண்ணெய் கசிவு  எண்ணூரில் இருந்து திருவான்மியூர் வரை பரவியது.

உயிரினங்கள் அழிவு
-----------------

இரு கப்பல்கள் மோதியதில் 65 டன் கச்சா எண்ணெய் கடலில் கொட்டியது. கச்சா எண்ணெய் கடலில் கலந்து, கடல் நீர் மாசடைந்தது. கடலில் எண்ணெய் கலந்ததால் கடல்வாழ் உயிரினங்கள் உயிரிழந்தன.

மீன் வளத்துக்கு பாதிப்பை உண்டாக்கிய இந்த எண்ணெய் படலம், கடல் வாழ் உயிரினமான அரிய வகை ஆமை இனங்கள் உயிர் இழப்பதற்கும் காரணமானதாக சுற்றுச்சூழல் ஆர்வலர்கள் கூறினர்.

அப்புறப்படுத்தும் பணி
---------------------

கடலில் இருந்து பிரித்தெடுக்கப்பட்ட எண்ணெய்க் கசிவுகளை பாதுகாப்பான முறையில் அப்புறப்படுத்த இந்தியன் ஆயில் கார்ப்பரேஷன் (ஐஓசி) ஆராய்ச்சித் துறையின் நிபுணர்கள் உதவியுடன் சேகரிக்கப்பட்ட கழிவுகளை 2000 சதுர மீ அளவுக்கு உருவாக்கப்பட்ட ஆழ் குழியில் புதைத்து அப்புறப்படுத்தினர்.

மேற்கோள்கள்
-----------

1. ↑  சென்னை எண்ணூர் துறைமுகத்தில் சரக்கு கப்பல்கள் மோதல்  தமிழ் ஒன் இந்தியா,28 சனவரி 2017.
2. 1 2  எண்ணூர் காமராஜர் துறைமுகம் அருகே﻿ 2 கப்பல்கள் நேருக்கு நேர் மோதி விபத்து﻿ தமிழ் இந்து ,28 சனவரி 2017.
3. ↑  எண்ணூர் முதல் திருவான்மியூர் வரை கடலில் பரவிய எண்ணெய் படலம்.﻿ தமிழ் ஒன் இந்தியா ,31 சனவரி 2017.
4. ↑  சென்னை கடலில் கொட்டப்பட்ட ஒரு டன் கச்சா எண்ணெய்.﻿ நக்கீரன், 31 சனவரி 2017.
5. ↑  கப்பல்கள் மோதலால் சென்னை கடற்பரப்பில் பரவிய எண்ணெய் படலங்களை அகற்றும் பணி.﻿ பிபிசி தமிழ், 30 சனவரி 2017.
6. ↑  சென்னை கடலிலிருந்து 65 டன் எண்ணெய் கசிவு அகற்றம்﻿ தமிழ் இந்து, 4 பிப்ரவரி 2017.
**அரிச்சந்திர சரித்திரம்** என்னும் நூல் **அரிச்சந்திர புராணம்** என வழங்கப்படுகிறது. இந்நூல் புராணம் என்னும் பெயரோடு அச்சிடப்பட்டிருந்தாலும் புராணம் அன்று காப்பியம்.

இருபதாம் நூற்றாண்டின் முற்பாதி காலம் வரையில் இந்நூல் பலராலும் பயிலப்பட்டுவந்தது. இது வடமொழி நூலைத் தழுவி எழுதப்பட்ட தமிழ்க்காப்பியம். 16-ஆம் நூற்றாண்டில் தோன்றியது.

இதன் ஆசிரியர் பெயர் ‘வீரன்’. இவரைக் ‘கவிராசர்’ எனச் சிறப்புப்பெயரால் அழைப்பர்.  ஊர் இராமநாதபுரம் மாவட்டத்திலுள்ள நல்லூர். இதனைக் குலோத்துங்க சோழநல்லூர் என்றும் கூறுவர்.

நூல்
----

வீரகவிராசரின் அரிச்சந்திர புராணத்துக்கு மூலநூலாக அரிச்சந்திர வெண்பா என்னும் நூலும் இருந்தது. அரிச்சந்திர புராணம்,

1. விவாக காண்டம்
2. இந்திர காண்டம்
3. வஞ்சனைக் காண்டம்
4. வேட்டஞ்செய் காண்டம்
5. சூழ்வினைக் காண்டம்
6. நகர் நீங்கிய காண்டம்
7. காசி காண்டம்
8. மயான காண்டம்
9. மீட்சிக் காண்டம்
10. உத்தர காண்டம்

என்னும் பத்துக் காண்டங்களைக் கொண்டது. இந்நூலில் 1215 பாடல்கள் உள்ளன.

1.

பாடல்
-----

### சந்தப்பா

பெரும்புகழை பெறும்படி அருந்துயர் கெடும்படி பிரியம்பல வரும்படி யுளம்
விரும்பிய தனம்பெற மிகும்பெரு பதம்பெற விளங்கிய தவம்செய நெடும்
கரும்பவல் பெரும்பயன் தருகனி ரசங்கொடு கவர்ந்ததேன் உவந்தருள் புரிந்
இருங்கரி முகன்சிறு சதங்கையொடு கிண்கிணி இலங்கிய பதம்பெறு வனே 
### மடக்கு

அறமி ருக்கும் மனத்தில் அனைவர்க்கும்
திறமி ருக்கும் புயத்தில் செழுஞ்சுடர்
நிறமி ருக்கும் படையின்கண் நீக்கமில்
மறமி ருக்கும் மடந்தையர் கண்ணினே 
### நகர் நீங்கு படலம்

தொடைதுறந்து முடிதுறந்து பணிதுறந்து துடிமுரசம் துரந்து தாமக்
குடைதுறந்து வெண்கவரிக் குழாம்துறந்து கரிபரிதேர்க் குலம்து றந்து
கடைதுறந்து மறுகணைந்த காவலன்தன் திரிமுகத்தைகு கண்டோ ரெல்லாம்
அடையமனம் அழிந்துருகி அவரவரே முகத்தில்மறைந் தழுவார் ஆனார்
இப்படியெல்லாம் மரபுவழியில் வந்த வளமான தமிழ்நடையை இந்நூலில் காணமுடிகிறது.

இவற்றையும் பார்க்கவும்
----------------------

* அரிச்சந்திரன்
* அரிச்சந்திரன் கதை
* அரிச்சந்திரன் கோவில்

மேற்கோள்கள்
-----------

1. ↑  1838 தணிகை சரவண பெருமாள் ஐயர் பதிப்பு. மற்றும் காஞ்சி குமாரசாமி தேசிகர் பதிப்பு
2. ↑  பெரியபுராணம் என்பதை எண்ணுக.
3. ↑  சாலிவாகன சகாப்தம் 1446. அதற்கு இணையான ஆங்கில ஆண்டு 1524.
4. ↑  ‘நல்லூர் வீரக்கவிராயன்’ சோலைக்கண் கவிகள் குதிபாயும் நல்லூர் வீரக் கவிராசனே விருத்தக்கவி செய்தானே - நூலின் பாயிரம் 1
5. ↑  நல்லூர்வாழ் வீரன் ஆக கவிராசன் கவியரங்கம் ஏற்றினானே – நூல் பாயிரம் 2
6. ↑  பிள்ளையார் வணக்கம்
7. ↑  நகர்ச்சிறப்பு
8. ↑  அரசன் துறந்ததும் மக்கள் அழுகையும்

உசாத்துணை
---------

* மு. அருணாசலம், தமிழ் இலக்கிய வரலாறு – பதினாறாம் நூற்றாண்டு, 2005
**அரிச்சந்திரன் படித்துறை** (ஆங்கிலம்:Harishchandra Ghat) வாரணாசி எனும் காசி நகரில் ஓடும் கங்கை ஆற்றுப் படித்துறைகளில் ஒன்று. புராணக் கதையில் வரும் அயோத்தி நாட்டு மன்னன் அரிச்சந்திரன், இங்கு அமைந்த மயானத்தில் பிணம் எரிக்கும் வெட்டியானாக ஏவல் செய்த காரணத்திற்காக இப்படித்துறைக்கு அரிச்சந்திரன் படித்துறை எனப் பெயராயிற்று.. வாரணாசியில் இந்துக்களின் சடலங்கள் எரியூட்டப்படும் இரண்டு படித்துறைகளில் இதுவும் ஒன்று. மற்றொன்று மணிகர்னிகா படித்துறை ஆகும். இப்படித்துறை அருகில் தமிழர்களின் குடியிருப்புகள் அதிகமாக உள்ளன. மேலும் காஞ்சி சங்கர மடத்தின் கோயிலும், அதனருகில் பாரதியாரின் திருவுருவச் சிலையும் அமைந்துள்ளன.

புராண வரலாறு
------------

சூரிய குலத்து அயோத்தி நாட்டு மன்னன் அரிச்சந்திரன் தான் செய்வித்த *ராஜசூய யாகத்திற்கு* தட்சணையாக (காணிக்கையாக), யாகம் செய்த விசுவாமித்திரருக்கு தனது முழு நாட்டையும் தன் உடமைகளையும் வழங்கினார். ஆனால் விசுவாமித்திரர் இந்தத் தட்சணை போதாது என்று மேலும் பல தட்சணை கேட்டார். இனி தட்சணை வழங்க தன்னிடம் ஏதும் இல்லை என்பதால் தன்னையும், தன் மனைவியையும், தன் மகனையும் விசுவாமித்திர முனிவருக்கு தட்சணையாக கொடுத்துவிட்டு, அவருக்கு அடிமைச் சேவகம் செய்தார் அரிச்சந்திரன்.. ராஜா அரிச்சந்திரன், காசி நகரத்து கங்கைக் கரையில் அமைந்த மயானத்தில் பிணங்களை எரிக்கும் வெட்டியானாக பணிபுரிந்ததால் இப்படித்துறைக்கு *அரிச்சந்திரப் படித்துறை* என்று பிற்காலத்தில் பெயராயிற்று.

மத நம்பிக்கை
------------

வாரணாசியில் ஓடும் கங்கை ஆற்றாங்கரையில் உள்ள அரிச்சந்திரன் படித்துறையில் சடலம் எரியூட்டப்படும் காட்சி
காசியில் இறப்பவர்களை அரிச்சந்திர படித்துறையில் தகனம் செய்தால் மோட்சம் கிட்டும் என்பது இந்துக்களின் நம்பிக்கை.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-04-17 அன்று மூலம் பரணிடப்பட்டது. 2014-05-21 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2015-03-20 அன்று மூலம் பரணிடப்பட்டது. 2014-05-21 அன்று பார்க்கப்பட்டது.
3. ↑

வெளி இணைப்புகள்
---------------

* அரிசந்திர படித்துறையில் சடலங்களை எரிக்கும் படக்காட்சிகள்
* , காணொளி காட்சி, இராஜா அரிச்சந்திர படித்துறை
* விக்கி மேபியாவில் அரிச்சந்திர படித்துறை
* வாரணாசி, கங்கை ஆற்றின் படித்துறைகளின் பட்டியல்

இதனையும் காண்க
--------------

* அரிச்சந்திரன் கதை
* மணிகர்ணிகா படித்துறை
* தச அஷ்வமேத படித்துறை
* துளசி படித்துறை
* ரவிதாசர் படித்துறை
* கங்கா மகால் படித்துறை
* அசி படித்துறை‎

| * பா
* உ
* தொ
வாரணாசி |
| --- |
| ஆறுகள் | 
* கங்கை ஆறு
* வருணா நதி

 |
| வழிபாட்டுத் தலங்கள் | 
* காசி விஸ்வநாதர் கோயில்
* புது காசி விஸ்வநாதர் கோயில்
* காசி விஸ்வநாதர் கோயில் தாழ்வாரம்
* காசி காலபைரவர் கோயில்
* அன்னபூர்ணா தேவி கோவில்
* காசி விசாலாட்சி கோயில்
* இரத்தினேஸ்வரர் மகாதேவர் கோயில்
* துளசி மானச கோயில்
* பாரத மாதா கோயில்
* சாரநாத்
* காசி அனுமார் கோயில்
* ஞானவாபி பள்ளிவாசல்

 |
| படித்துறைகள் | 
* தசாஸ்வமேத படித்துறை
* மணிகர்ணிகா படித்துறை
* அரிச்சந்திரன் படித்துறை
* துளசி படித்துறை
* கங்கா மகால் படித்துறை
* அசி படித்துறை
* ரவிதாசர் படித்துறை
* லலிதா படித்துறை

 |
| கல்வி நிலையங்கள் | 
* பனாரசு இந்து பல்கலைக்கழகம்
* மகாத்மா காந்தி காசி வித்யாபீடம்

 |
| தொடருந்து நிலையங்கள் | 
* வாரணாசி சந்திப்பு தொடருந்து நிலையம்
* வாரணாசி நகரத் தொடருந்து நிலையம்
* காசி தொடருந்து நிலையம்
* பனாரஸ் தொடருந்து நிலையம்
* பண்டிட் தீனதயாள் உபாத்தியாயா சந்திப்பு தொடருந்து நிலையம்

 |
| இணையதளம் |  |
**அரித்துவாரமங்களம் முத்துமாரியம்மன் கோயில்** தமிழ்நாட்டில் திருவாரூர் மாவட்டம், அரித்துவாரமங்களம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்துமாரியம்மன் சன்னதியும், பேச்சியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி மூன்று காலப் பூசைகள் நடக்கின்றன. பங்குனி மாதம் பங்குனி முதல் ஞாயிறு முக்கிய திருவிழாவாக நடைபெறுகிறது. ஆவணி ஞாயிறு மாதம் திருவிழா நடைபெறுகிறது. பங்குனி மாதம் பங்குனி 2 வெள்ளி திருவிழாவாக நடைபெறுகிறது. சிவாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வளிமங்களின் அழுத்தத்திற்கான சமன்பாட்டினை** (Expression for gaseous pressure) அவைகளின் இயக்கக் கோட்பாட்டின் துணையுடன் காணலாம். ஒரு வளிமம் L பக்கங்களைக் கொண்ட ஒரு செவ்வகக் கலனில் இருப்பதாகக் கொள்வோம். இக்கலத்திலுள்ள அணுக்கள் அல்லது மூலக்கூறுகளின் எண்ணிக்கை n என்றும் அவை ஒவ்வொன்றின் நிறை m என்றும் கொள்வோம். இவை ஒவ்வொன்றும் வெவ்வேறு திசைகளில் வெவ்வேறு திசைவேகங்களுடன் செல்கின்றன. ஒரு குறிப்பிட்ட வெப்பநிலையில் அணுக்களின் திசை வேகத்தினை c என்போம். இருக்கும் n துகள்களில் 1\3 துகள்கள் X அச்சு திசையிலும், அதுபோல் 1\3 துகள்கள் Y திசையிலும் மற்றும் ஒரு 1\3 துகள்கள் Z திசையிலும் பயணிப்பதாகக் கொள்வோம். அதாவது அவைகள் முன்னும் பின்னுமாகவும், வல இடமாகவும், மேலும் கீழுமாகவும் முறையே இயங்குகின்றன. ஒரு அணு இடமிருந்து வலமாக இயங்குவதாக வைத்துக்கொள்வோம். இது வலப்பக்க மற்றும் இடப்பக்க சுவர்களுக்கு செங்குத்தாக நகரும். இது c என்கிற திசைவேகத்துடன் நகருவதால் அதன் உந்தம் mc ஆகும். அதன் மீட்சித்திறன்பெற்று இருப்பதால் சுவரில் மோதி அதே திசைவேகத்துடன் அது திரும்பும். எனவே மோதலுக்குப்பின் உந்தம் -mc ஆக இருக்கும். இதிலிருந்து அதன் உந்த்தின் காணும் மாற்றம் mc - ( -mc) =2mc ஆகும்.

ஒரு சுவரில் மோதிய அணு, அதே சுவரில் மீண்டும் மோத 2L தூரம் பயணிக்க வேண்டும். எனவே ஒரு வினாடியில் குறிப்பிட்ட சுவரில் ஏற்படும் மோதல்கள் c/2L ஆகும். இதிலிருந்து ஓர் அணு குறிப்பிட்டச் சுவரில் ஒரு வினாடியில் c/2L தடவைகள் மோதுவதால் ஏற்படும் மொத்த உந்த மாற்றம் 2 mc\ \*c\ 2L. இது mc^2/L ஆகிறது. நியூட்டனின் இரண்டாவது விதிப்படி, உந்தமாற்ற விகிதம் விசைக்குச் சமம்.எனவே ஓர் அணு மோதலினால் தோன்றும் விசை = mc^2\ L. இட வல பக்க இயக்கம் காரணமாகத் தோன்றும் 1\ 3 அணுக்களினால் தோன்றும் மொத்த விசை = 1\3n.mc^2/L = nmc^2/3L அழுத்தம் என்பது ஓரலகு பரப்பில் ஏற்படும் விசை.

சுவரின் பரப்பு L^2 எனவே சுவரில் ஏற்பட்ட அழுத்தம் =nmc^2/3L\*1/L^2 P அழுத்தம் =nmc^2/L^3 கொள்கலனின் பருமன் v= L^3 எனவே P =nmc^2/3v. c எல்லா அணுக்களுக்கும் ஒன்று போல் இருக்காது. எனவே சராசரி இருமடி திசைவேகத்தின் வர்க்க மூலத்தின் மதிப்பினை எடுத்துக் கொள்ள வேண்டும். எனவே P = nmc^2/3v. இதுவே அழுத்ததிற்கான சமன்பாடாகும்.

உசாத்துணை
---------

* உயிரி இயற்பியல் 1, தமிழ்நாட்டுப் பாடநூல் நிறுவனம்
**நியம வளிமண்டல அழுத்தம்** அல்லது **நியம வளிமண்டலம்** (*standard atmosphere*, "atm"') என்பது அழுத்தத்தின் ஓர் அலகாகும். இது 101325 Pa (1.01325 பார்) என்பதற்கு சமனாகும். இவ்வலகு சில வேளைகளில் *reference* அல்லது **நியம அழுத்தம்** (*standard pressure*) எனவும் அழைக்கப்படும்.

வரலாறு
------

1954 ஆம் ஆண்டில், 10வது அலகுகளுக்கான பொது மாநாட்டில் "நியம வளிமண்டலம்" என்ற அலகு பொதுப் பயன்பாட்டிற்காக ஏற்றுக் கொள்ளப்பட்டது. 1 நியம வளிமண்டலம் 1,013,250 தைன்கள்/சதுர மீட்டர் (101325 Pa) என்பதற்கு சமன் எனவும் ஏற்றுக் கொள்ளப்பட்டது. இப்பெறுமானம் பாரிசு நகரத்தில் நிலநேர்க்கோட்டில் சராசரி கடல் மட்டத்தில் சராசரி வளிமண்டல அழுத்தம் ஆகும். பொதுவாக இதே நிலநேர்க்கோட்டில் உள்ள தொழில்வள நாடுகளின் சராசரி கடல் மட்ட அழுத்தங்களுக்கு ஏறத்தாழ சமனாக இருந்தது.

வேதியியலிலும், மற்றும் பல தொழிற்துறைகளிலும், நியம அழுத்தம் "நியம வெப்பநிலை மற்றும் அழுத்தம்" (*Standard Temperature and Pressure*, நிவெஅ) பயன்படுத்தப்படுகிறது. இது 1 atm (101.325 kPa) ஆகும், ஆனாலும் நியம அளவைகள் சில பின்னர் மாற்றமடைந்துள்ளன. 1982 இல் பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC), பொருட்களின் இயற்பியல் பண்புகளுக்கு "ஒரு நியம அழுத்தம்" குறிப்பாக 100 kPa (1 bar)\* ஆக இருக்க வேண்டும் எனப் பரிந்துரைத்தது.

அழுத்த அலகுகள்
--------------

அழுத்த அலகுகள்| * பா
* உ
* தொ
 | பாசுக்கல் | பார் | தொழிநுட்ப வளிமண்டலம் | நியம வளிமண்டலம் | டார் | இறா/சதுர அங். |
| --- | --- | --- | --- | --- | --- | --- |
| (Pa) | (bar) | (at) | (atm) | (Torr) | (psi) |
| 1 Pa | ≡ 1 N/m2 | 10−5 | 1.0197×10−5 | 9.8692×10−6 | 7.5006×10−3 | 1.450377×10−4 |
| 1 bar | 105 | ≡ 100 kPa
≡ 106 தைன்/செமீ2 | 1.0197 | 0.98692 | 750.06 | 14.50377 |
| 1 at | 0.980665×105 | 0.980665 | ≡ 1 kp/செமீ2 | 0.9678411 | 735.5592 | 14.22334 |
| 1 atm | 1.01325×105 | 1.01325 | 1.0332 | 1 | ≡ 760 | 14.69595 |
| 1 Torr | 133.3224 | 1.333224×10−3 | 1.359551×10−3 | 1.315789×10−3 | ≡ 1/760 atm
≈ 1 மிமீHg | 1.933678×10−2 |
| 1 psi | 6.8948×103 | 6.8948×10−2 | 7.03069×10−2 | 6.8046×10−2 | 51.71493 | ≡ 1 lbF /in2 |

இவற்றையும் பார்க்க
------------------

* திட்ட வெப்ப அழுத்தம்
* வளிமண்டல அழுத்தம்

மேற்கோள்கள்
-----------

1. ↑  BIPM Definition of the standard atmosphere
2. ↑  IUPAC.org, Gold Book, *Standard Pressure*
**வளர்மதி** (*Valarmathy*) இந்தியாவிலுள்ள தமிழ்நாட்டின் சேலம் மாவட்டத்தில் வீராணத்தை அடுத்துள்ள பள்ளிகொடுத்தானுார் கிராமத்தில் விவசாயக் குடும்பத்தில் பிறந்தவர். வளர்மதியின் தந்தை பெயர் மாதையன். தாயார் பெயர் கமலா. சமீபத்தில் நெடுவாசல் கிராமத்தில் ஐதரோகார்பன் திட்டத்தை இரத்து செய்யக்கோரி 2017 சூன் 12 ஆம் தேதி சேலம் பெண்கள் அரசு கல்லுாரி வளாகத்தில் துண்டு பிரசுரம் விநியோகம் செய்த காரணத்திற்காக சமூகச் செயற்பாட்டாளர் வளர்மதி கைது செய்யப்பட்டார். சூன் 17 ஆம் தேதி அவர் மீது குண்டர் சட்டத்தின் கீழ் வழக்கு பதிவு செய்யப்பட்டு கோவை மத்திய சிறையில் அடைக்கப்பட்டார். மாணவி வளர்மதி மீது குண்டர் தடுப்புச் சட்டம் பதிவு செய்யப்பட்டதை சென்னை உயர்நீதிமன்றம் இரத்து செய்தது. இதனை அடுத்து அவர் விடுதலை செய்யப்பட்டார்.இவர் தமிழ்நாடு பொதுநல மாணவர் எழுச்சி இயக்கத்தின் சேலம் மாவட்ட பொறுப்பாளர் ஆவார். தற்போது பெரியார் பல்கலைக் கழகத்தில் முதுநிலை இதழியல் படித்து வருகிறார்.இவர் முன்னதாக அண்ணாமலைப் பல்கலைக்கழகத்தில் இளங்கலை விவசாயம் படித்துள்ளார்.

மேற்கோள்கள்
-----------

1. ↑  "வளர்மதி குண்டர் சட்டத்தில் கைது செய்யப்பட்டது செல்லாது: உயர்நீதிமன்றம்". பிபிசி. 5 செப்டம்பர் 2017. 2 அக்டோபர் 2017 அன்று பார்க்கப்பட்டது.
2. ↑  "போராட்டமே என் முழு நேரப்பணி". தி இந்து. அக்டோபர் 1. 2007.
3. ↑  "குண்டர் சட்டத்தில் கைதான மாணவி வளர்மதி". தி இந்து. 2 செப்டம்பர் 2017. 2 அக்டோபர் 2017 அன்று பார்க்கப்பட்டது.
டெராகெர்ட்சு அலைகள் அகச்சிவப்புக் கதிர்ப் பட்டையின் இறுதியிலும், நுண்ணலைப் பட்டை தொடங்குவதற்கு சற்று முன்னதாகவும் அமைந்துள்ளன.
இயற்பியலில், **டெராகெர்ட்சு கதிரியக்கம்** (*terahertz radiation* அல்லது *submillimeter radiation*, **டெராகெர்ட்சு கதிர்கள்** (*terahertz waves*, **டெராகெர்ட்சு ஒளி**, **T-கதிர்கள்**, (*THz*) என்பது மின்காந்த அலைத் தொகுதியில் அதிர்வெண் 0.3 முதல் 3 டெராகெர்ட்சு (THz, 10^12 எர்ட்சுகள்)) அதிர்வெண்ணைக் கொண்ட ஒரு சிறு பகுதியாகும். இவைகளின் அலைநீளம் ஒரு மில்லிமீட்டரை விடவும் குறைவு. இவைகள் உயர் அதிர்வெண்ணுடைய நுண்ணலைகளுக்கும் (micro waves ) அகச்சிகப்பு அலைநீளத்திற்கும் இடைப்பட்டன ஆகும். இவைகளை நேரடியாக அளவிடமுடியாது. 10,000 பாகைக்கும் அதிகமான வெப்பநிலையிலுள்ள பொருட்கள் இவ்வகையான கதிர்களை உமிழ்கின்றன.

உடையில் மறைத்து எடுத்துச் செல்லும் பொருட்களைக் கண்டறிய, விமான நிலையங்களில் இக்கதிர்கள் பயன்படும். உணவுப்பொருட்கள் பதப்படுத்தும் தொழில்சாலைகளில், பெட்டிகளைத் திறக்காமலே சோதனை செய்யமுடியும். உலோகமல்லாத பொருட்களை சேதமில்லாமல் பரிசோதனை செய்ய உதவும். அயனியாக்கும் பண்பில்லை. அதனால் ஏற்படும் தீய விளைவுகள் பற்றிய அச்சம் இல்லை.

வெளி இணைப்புகள்
---------------

* Terahertz radiation: applications and sources பரணிடப்பட்டது 2003-12-04 at the வந்தவழி இயந்திரம் by Eric Mueller
**காவல் நிலையம்** என்பது ஒரு குறிப்பிட்ட பகுதியின் சட்டம், ஒழுங்கு, குற்றம் நீக்கல், போக்குவரத்து சீர்செய்யப்பட காவல் ஆய்வாளர் தலைமையில் செயல்படும் ஓர் அலுவலகம் ஆகும்.

காவல் நிலையத்தின் உயர் அதிகாரியாக காவல் ஆய்வாளர் செயல்படுகிறார். அவருக்கு உதவியாக உதவி காவல் ஆய்வாளர்கள் சிலர் பொறுப்பில் உள்ளனர். தலைமைக் காவலர்கள், எழுத்தர் மற்றும் சில காவலர்கள் மற்ற அலுவலர்களாக, அலுவலகத்தின் உள்ளேயும், வெளியிலும் பணியாற்றுகின்றனர்.

போக்குவரத்தை சீர் செய்ய, அதற்கென தனிப்பிரிவு காவல் அதிகாரிகள், காவலர்கள் செயல்படுகின்றனர்.

2023 ஆம் ஆண்டு சனவரி 26 ஆம் நாள் குடியரசு தினத்தை முன்னிட்டு, தமிழ்நாட்டில் தேர்ந்தெடுக்கப்பட்ட சிறப்பு காவல் நிலையங்களில், திருப்பூர் வடக்கு காவல் நிலையம் முதலாவதாகவும், திருச்சி கோட்டை காவல் நிலையம் இரண்டாவது சிறந்த காவல் நிலையமாகவும், திண்டுக்கல் தாலுகா காவல் நிலையம் மூன்றாவது சிறப்பான காவல் நிலையமாகவும் திகழ்ந்தன.

காவல் நிலையத்தில் ஆண், பெண் என இருபாலரும் பணிபுரிந்தாலும், முழுமையும் பெண்களே பணியாற்றும் அனைத்து மகளிர் காவல் நிலையங்களும் நிறைய உள்ளன. தமிழ்நாட்டில் முதன் முதலாக 1974 ஆம் ஆண்டு, பெண்கள் காவல்துறையில் பணியாற்றத் தொடங்கினர். 1992 ஆம் ஆண்டு ஆயிரம் விளக்கு காவல் நிலையம், பெண் ஆய்வாளர், மூன்று உதவி பெண் ஆய்வாளர்கள், ஆறு பெண் தலைமைக் காவலர்கள் மற்றும் இருபத்துநான்கு பெண் காவலர்கள் என முழுவதும் பெண்களாக, அனைத்து மகளிர் காவல் நிலையம் என‌ உருப்பெற்றது.

மேற்கோள்கள்
-----------

1. ↑   (in ta) *Thunai Ayvalar thervu*. Sura Books. பன்னாட்டுத் தரப்புத்தக எண்:978-81-7254-222-1. .
2. ↑  "சிறப்பு காவல் நிலையத்துக்கான முதலமைச்சர் விருது: முதல் பரிசு பெறுகிறது திருப்பூர் வடக்கு காவல் நிலையம்". *www.dinakaran.com*. 2023-02-03 அன்று மூலம் பரணிடப்பட்டது. 2023-02-03 அன்று பார்க்கப்பட்டது.
3. ↑  "சுதந்திரச் சுடர்கள்". *Hindu Tamil Thisai*. 2023-02-03 அன்று பார்க்கப்பட்டது.
**காவல்துறை உங்கள் நண்பன்** (Kavalthurai Ungal Nanban) என்பது ஆர்.டி.எம் என்பவரால் எழுதி இயக்கி 2020இல் வெளிவந்த இந்திய தமிழ் மொழி குற்றப்புனைவு படமாகும். *பி.ஆர். டாக்கீஸ் கார்ப்பரேஷன்*, *வைட் மூன் டாக்கீசு* என்ற பதாகையின் கீழ் இராசபாண்டியன், பாஸ்கரன் பி, சுரேஷ் ரவி ஆகியோர் தயாரித்திருந்தனர். இப்படத்தில் சுரேஷ் ரவி மற்றும் இரவீனா ரவி ஆகியோர் முக்கிய கதாபாத்திரங்களில் நடித்திருந்தனர். ஆர். ஜே. முன்னா, சூப்பர்குட் சுப்பிரமணி மற்றும் சரத் ரவி ஆகியோர் துணை வேடங்களில் நடித்துள்ளனர். இந்த படத்தை இயக்குநர் வெற்றிமாறன் வெளியிட்டார். படம் 27 நவம்பர் 2020 அன்று வெளியிடப்பட்டது.

நடிகர்கள்
---------

* பிரபுவாக சுரேஷ் ரவி
* இந்துவாக ரவீனா ரவி
* கண்ணபிரானாக மைம் கோபி
* முருகேசனாக சூப்பர்குட் சுப்ரமணியன்
* சதீஷாக சரத் இரவி
* சத்யனாக ஆர்.ஜே முன்னா
* மணிகண்டனாக கதிரவன் பாலு
* செந்திலாக சத்யன்

தயாரிப்பு
---------

2018 ஆம் ஆண்டில், இரஞ்சித் மணிகண்டன் என்றும் அழைக்கப்படும் திரைப்பட இயக்குனர் ஆர்.டி.எம், தனது அடுத்த படத்தின் தலைப்புக்காக "காவல்துறை உங்கள் நண்பன்" என்ற பிரபல வாக்கியத்தைத் தலைப்பாக்கிக் கொண்டார். தொலைக்காட்சித் தொகுப்பாளர் சுரேஷ் ரவி முக்கிய கதாபாத்திரத்தில் நடித்திருந்தார். திரைப்பட இயக்குனரும் நடிகரும் முன்பு 2014 ஆம் ஆண்டில் "அதி மேதாவிகள்" என்ற நகைச்சுவைப் படத்தில் இணைந்து பணியாற்றியிருந்தனர். இப்படம் திரையரங்கினில் வெளியாகவில்லை. இந்தப்படம் பற்றி பேசிய சுரேஷ் ரவி, "காவல்துறை உங்கள் நண்பன் எனது தொழில் வாழ்க்கையின் முதல் கனமான படமாக இருக்கும். தற்செயலாக ஒன்றிணையும் ஒரு காவல்துறை அதிகாரிக்கும் உணவு விநியோக பையனுக்கும் இடையிலான உறவு குறித்து இந்த படம் பேசும் "என்றார். 2020 சனவரியில், திரைப்பட தயாரிப்பாளர் ஜி.தனஞ்சயன் படத்தின் அனைத்து உரிமைகளையும் பெற்றிருந்தார்.

வரவேற்பு
--------

*பிலிம் கம்பானியன் சௌத்* என்ற பொழுதுபோக்கு வலைதளத்தில் பரத்வாஜ் ரங்கன் எழுதினார், "எழுத்தாளர்-இயக்குனர் ஆர்.டி.எம். வயதானவர் போல் தோன்றியுள்ளார். நான் உண்மையிலேயே கணிக்க முடியாத ஒரு படத்தைப் பார்த்தேன் ". எம். சுகந்த் இந்த படத்தை 5க்கு 3.5 என மதிப்பிட்டு, "அதிகார நிறுவனங்கள் அதை எவ்வாறு துஷ்பிரயோகம் செய்கின்றன என்பதற்கான ஒரு மோசமான கணக்கு" என்றார். தி நியூ இந்தியன் எக்ஸ்பிரசின் விமர்சனத்தில் நவீன் தர்சன் எழுதுகையில், இந்த படம் சில வணிக சமரசங்களுக்கு இரையாகாமல் இருந்திருந்தால், இன்னும் நன்றாக இருந்திருக்கும் "என்று எழுதினார். "காவல்துறை உங்கள் நண்பன்" என்ற தலைப்பு காவல்துறையினரை மகிமைப்படுத்தும் மற்றொரு கற்பனையான கதை என்று தெரிகிறது. ஆனால் படத்தின் இயக்குனர் ஆர்.டி.எம் தனது முதல் முயற்சியால் காவல் துறையின் தீய பக்கத்தை பதிவு செய்துள்ளார், இது கடினமானது "என்று சிஃபி. விமர்சனம் செய்தது.

குறிப்புகள்
-----------

1. ↑  "'Kavalthurai Ungal Nanban' release date confirmed". *Kollyinsider*. 2020-11-19 அன்று பார்க்கப்பட்டது.
2. ↑  "G. Dhananjayan acquires an interesting film". *IndiaGlitz.com*. 29 January 2020. 15 January 2021 அன்று பார்க்கப்பட்டது.
3. ↑  Rangan, Baradwaj (26 November 2020). "Kavalthurai Ungal Anban Review". *அனுபமா சோப்ரா*. 26 November 2020 அன்று பார்க்கப்பட்டது.
4. ↑  "Kaavalthurai Ungal Nanban - Realistic & hard-hitting". *Sify*. 24 November 2020. 15 January 2021 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *காவல்துறை உங்கள் நண்பன்*
**காவன்தீசன்** அல்லது **காகவண்ண தீசன்** (கி.மு. 205 -167) (காகத்தை போல் நிறம் உள்ளவன்) என்பவன் இலங்கையின் உருகுணை பகுதியை ஆண்டவன். எல்லாளன் வடக்கு இலங்கையை ஆண்டபோது காவன்தீசன் தெற்கு மற்றும் தென்கிழக்கு இலங்கையை இணைத்த உருகுணை பிரதேசத்தை ஆண்டான். காகவண்ண தீசனுக்கும் அவனுடைய இரண்டாவது மனைவியான விகாரமாதேவிக்கும் பிறந்தவனே துட்டகைமுனு. துட்டகைமுனு காகவண்ண திச்சனிடம் இலங்கையை ஆண்ட தமிழ் மன்னனான எல்லாளன் என்பவன் மீது போர் தொடுக்க வற்புறுத்தினான். எல்லாளன் மீதுள்ள மக்கள் பலம் மற்றும் படை பலம் கருதி காகவண்ண தீசன் எல்லாளன் மீது போர் தொடுக்க அச்சமுற்றான். இதை ஏளனப்படுத்தி பெண்களின் அணிகலன்களை தந்தைக்கு பரிசாக அனுப்பி வைத்தான் துட்டகைமுனு. இந்த வருத்தத்தால் காகவண்ண தீசன் இறந்தான். துட்டகைமுனுவிற்கு காவன்தீசன் எல்லாளன் மீது படை எடுக்க உதவாவிட்டாலும் அவனுடைய தாயான விகாரமாதேவி உதவினாள்.

பத்துத் தளபதிகள்
----------------

காவன்தீசனின் பத்துத் தளபதிகள் எனப்படுபவர்கள் இலங்கையின் காவன்தீச மன்னனால் தனது படையில் சேர்த்துக் கொள்ளப்பட்ட பலம் வாய்ந்த விசேட திறமைகள் கொண்ட பத்து இளைஞர்களாவர். அங்கம்போர என்ற இலங்கையின் தற்காப்புக்கலை வல்லுநர்கள். காவன்தீச மன்னன் இந்தப் பத்துத் தளபதிகளையும் நியமித்து அவர்கள் ஒவ்வொருவரின் கீழும் ஆயிரம் இளைஞர்கள் பணி புரியும் வண்ணம் தனது படை ஒழுங்கமைத்தான்.

* நந்தி மித்ர
* சுரநிமல
* மகாசோன
* கோதாயிம்பர
* தேரபுத்தபாய
* பரண
* வேலுசுமண
* கஞ்சதேவ
* புஸ்ஸதேவ
* லபியவசப

மேற்கோள்களும் குறிப்புகளும்
---------------------------

1. ↑
**தேன்கனிகோட்டை வட்டம்** , தமிழ்நாட்டின் கிருஷ்ணகிரி மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக தேன்கனிக்கோட்டை நகரம் உள்ளது. இந்த வட்டத்தின் கீழ் 94 வருவாய் கிராமங்கள் உள்ளன.

இவ்வட்டத்தில் கெலமங்கலம் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 347,474 ஆகும். அதில் 178,989 ஆண்களும், 168,485 பெண்களும் உள்ளனர். 79,272 குடும்பங்கள் கொண்ட இவ்வட்ட மக்கள்தொகையில் 89.2% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 61.87% மற்றும் பாலின விகிதம் 1,000 ஆண்களுக்கு, 941 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 40429 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 933 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 50,058 மற்றும் 11,591 ஆகவுள்ளனர். மக்கள்தொகையில் இந்துக்கள் 91.38%, இசுலாமியர்கள் 5.41%, கிறித்தவர்கள் 2.61% மற்றும் பிறர் 0.60% ஆகவுள்ளனர்.

மேற்கோள்கள்
-----------

1. ↑  Krishnagiri District Revenue Administraion
2. ↑  தேன்கனிகோட்டை வட்டத்தின் மக்கள்தொகை பரம்பல்

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**கம்லா வர்மா** (Kamla Verma) (1928 - ஜூன் 8 2021) அரியானா சட்டமன்றத்தில் யமுனா நகர் சட்டமன்றத் தொகுதியிலிருந்து மூன்று முறை (1977-1981, 1987-1991 மற்றும் 1996-2000) சட்டமன்ற உறுப்பினராகத் தேர்ந்தெடுக்கப்பட்டு பணியாற்றிய ஒரு இந்திய அரசியல்வாதியாவார். 

வர்மா குஜ்ரான்வாலாவில் (தற்போதைய பாகிஸ்தானின் பஞ்சாபில் ) பிறந்தார். அவர் ஆயுர்வேதத்தைப் படித்தார். அரசியலில் நுழைவதற்கு முன்பு ஆரிய சமாஜுடன் தொடர்பு கொண்டிருந்தார். அவர் பாரதிய ஜனதா கட்சியின் மாநிலப் பிரிவின் தலைவராகவும், முன்னதாக ஜனசங்கத்தின் தலைவராகவும் இருந்தார். "நெருக்கடி நிலையின்" போது வர்மா 19 மாதங்கள் சிறையில் அடைக்கப்பட்டார். தேவி லால் தலைமையிலான அமைச்சரவை அமைச்சராக பணியாற்றினார். 

கொரோனா தொடர்புடைய மியூகோமிகோசிசு காரணமாக வர்மா 20 ஜூன் 2021 அன்று ஹரியானாவின் ஜகத்ரியில் உள்ள ஒரு தனியார் மருத்துவமனையில் இறந்தார்.

மேற்கோள்கள்
-----------

 



1. ↑  "Live Yamunanagar (Haryana) Assembly (Vidhan Sabha) Election Results 2019, Vidhan Sabha Winner and Runner-up Candidates 2019 Udates, Current MLA and Previous MLAs 2014". *www.elections.in*. 8 June 2021 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்" (PDF). 2016-03-03 அன்று மூலம் (PDF) பரணிடப்பட்டது. 2021-06-17 அன்று பார்க்கப்பட்டது.
3. ↑  Service, Tribune News. "Haryana's former Health Minister Kamla Verma dies at 93". *Tribuneindia News Service*. 8 June 2021 அன்று பார்க்கப்பட்டது.
**தலீப் சிங்** (*Dalip Singh*) இந்தியாவின் அரியானா மாநிலத்தைச் சேர்ந்த சீருடற்பயிற்சி விளையாட்டுப் பயிற்சியாளராவார். துலீப் சிங் என்றும் அழைக்கப்படும் இவர் 1932 ஆம் ஆன்டு பிறந்தார்.  இவரது முக்கியப் பயிற்சி மையம் அகர்த்தலா நகரத்திலுள்ள விவேகானந்தா பையாமகர் பயிற்சிக்கூடமாகும்.  1964 ஆம் ஆண்டில் அகர்த்தலாவில் பணியாற்றத் தொடங்கிய சிங்கின் மேற்பார்வையின் கீழ்தான் இந்த மையத்தில் திரிபுராவில் சீருடற்பயிற்சி விளையாட்டு தொடங்கியது. தலீப் சிங்கின் குறிப்பிடத்தக்க மாணவர்களில் மந்து தேப்நாத், பாரத் கிசோர் தெபர்மன், கல்பனா தேப்நாத், பிசுவேசுவர் நந்தி உள்ளிட்ட மற்றும் பலர் அடங்குவர்.

வாழ்க்கைக் குறிப்பு
-------------------

தலிப் சிங் அரியானாவின் விவசாயக் குடும்பத்தைச் சேர்ந்தவராவார். இவர் இந்திய இராணுவ விளையாட்டு பயிற்றுநராக இருந்தார். அறுபதுகளின் நடுப்பகுதியில், சீருடற்பயிற்சி திறமைக்காக சாரணர் அமைப்புக்காக இவர் அகர்தலாவுக்கு அனுப்பப்பட்டார். இந்திய விளையாட்டு ஆணையத்தால் நடத்தப்படும் பாட்டியாலாவின் தேசிய விளையாட்டு நிறுவனத்தில் (இப்போது நேதாச்சி சுபாசு தேசிய விளையாட்டு நிறுவனம்) உருசிய சீருடற்பயிற்சியாளரிடம் பயிற்சி பெற்றார். அகர்தலாவுக்கு வருகை தந்த பின்னர் 1969 ஆம் ஆண்டில் மணிப்பூரி மருத்துவர் சுசிலா தேவியை மணந்து திரிபுராவில் வாழத்தொடங்கினார். மாநிலத்தை சீருடற்பயிற்சி விளையாட்டில் சிறந்த மாநிலமாக மாற்றுவதற்கான முயற்சியில் ஈடுபட முடிவு செய்தார். அக்டோபர் 16, 1987 அன்று தன்னுடைய 55 ஆவது வயதில் இறந்தார்.

மேலும் காண்க
------------

* இந்தியாவில் சீருடல்பயிற்சி

மேற்கோள்கள்
-----------

1. 1 2  "Flourish In Suspension | Outlook India Magazine". *outlookindia.com*. 2020-08-08 அன்று பார்க்கப்பட்டது.
2. ↑  "Dipa revives gymnastics legacy in Tripura – Mysuru Today" (ஆங்கிலம்). 2020-08-08 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "Battling odds to make name in sport". *Deccan Herald* (ஆங்கிலம்). 2016-09-10. 2020-08-08 அன்று பார்க்கப்பட்டது.
4. ↑  "Leap to gold". *The Indian Express* (ஆங்கிலம்). 2014-08-19. 2020-08-08 அன்று பார்க்கப்பட்டது.
**தலேல் சிங்** ( Dalel Singh )17ஆம் நூற்றாண்டில் கரன்புராவின் மன்னராவார். இவர் தனது தலைநகரை இப்போது சத்ரா மாவட்டத்தில் உள்ள தந்த்வாவில் உள்ள சிசாயிலிருந்து 1685இல் ஹசாரிபாக் மாவட்டத்தில் உள்ள பதாம் நகருக்கு மாற்றினார்.

முகலாயப் பேரரசின் பாதுகாப்பிற்காக ஒரு பெரிய அரண்மனையை கட்டினார். சிவ் சாகர் என்ற தனது புத்தகத்தின்படி, முகலாய படையெடுப்பிலிருந்து பாதுகாப்பதற்காக இவர் தனது தலைநகரை சிசாயிலிருந்து பதாமுக்கு மாற்றினார்.  இவர் ஓர் கவிஞராக நாக்புரி மொழியில் கவிதைகளை எழுதினார். 

பலாமூவின் மன்னர் ஜெய்கிஷன் ராய் மற்றும் தலேல் சிங் ஆகியோர் ஒரு போருக்குப் பிறகு நாகவன்சிகள் வைத்திருந்த டோரியைக் கைப்பற்றினர். இரஞ்சித் ராய்க்கு தலேல் சிங் தங்குமிடம் கொடுத்ததால் ஜெய்கிஷன் ராய் இராம்கரைத் தாக்கினார். தலேல் சிங் போரில் இறந்தார். பின்னர் தலேல் சிங்கின் வழித்தோன்றல்கள் பலாமூவை ஆக்கிரமித்து கைப்பற்றியது.

மேற்கோள்கள்
-----------

1. ↑  "राजा-महाराजा की यादों के संग पिकनिक मनाना हो तो बड़कागांव व बादम आइए". *prabhatkhabar*. 31 December 2018. 6 January 2020 அன்று பார்க்கப்பட்டது.
2. ↑  "Giant new chapter for Nagpuri poetry". *telegraphindia*. 5 November 2012.
3. ↑   *Jharkhand Encyclopedia Hulgulanon Ki Partidhwaniyan-1*. .
**அரித்மெடிக்கா யுனிவர்சலிஸ்** (Arithmetica Universalis) என்பது ஐசக் நியுட்டனின் கணித நூலாகும். லத்தின் மொழியில் எழுதப்பட்ட இந்நூலானது வில்லியம் விஸ்டன், மற்றும் நியுட்டனின் பின்னவரான கேம்பிாிட்ஜ் பல்கலைக்கழக பேராசிாியா் லுக்காசியன் என்பவா்களால் தொகுக்கப்பட்டு பதிப்பிக்கப்பட்டது. இந்நூல் நியுட்டனின் விாிவுரை குறிப்புகளை அடிப்படையாகக் கொண்டு எழுதப்பட்டது.

*அரித்மெட்டிகா* தலைப்புப் பக்கம் (1707)
ராப்சனின் ஆங்கில மொழிபெயர்ப்பு (1720)
விஸ்டனின் அசல் பதிப்பு நூல் கி.பி 1707 ல் வெளியிடப்பட்டது. இந்நூலானது ஜோசப் ரப்சன் என்பவரால் ஆங்கிலத்தில் மொழிப் பெயா்க்கப்பட்டு, கி.பி1720 ல் யுனிவா்ஸல் அாித்மெடிக் என வெளியிடப்பட்டது. ஜான் மெசின் கி.பி 1722 ல் இதன் இரண்டாவது லத்தின் பதிப்பை வெளியிட்டாா்.

இந்நூல்களின் ஆசிாியா் நியுட்டன் என்பது இந்த பதிப்புகள் எதிலும் பிரசுாிக்கப்படவில்லை. அாித்மெடிக்கா வெளியிடப்பட்டதில் நியுட்டனுக்கு வருத்தமே, எனவே தன் பெயா் இடம் பெறுவதை மறுத்துவிட்டாா். விஸ்டனின் பதிப்பு வெளியிடப்பட்டப் போது உண்மையிலயே நியுட்டன் மிகவும் வருத்தமடைந்தாா், அவா் அத்தனை நகல்களையும் வாங்கி அழித்திட நினைத்தாா்.

அாித்மெடிக்காவானது இயற்கணித குறியீடுகள், எண்ணியல், வடிவியலுக்கும் இயற்கணிதத்திற்குமான தொடா்புகள், மற்றும் சமன்பாடுகளுக்குறிய தீா்வுகள் ஆகியவற்றை தொட்டுச் செல்கிறது. டெஸ்காா்டிஸ் விதியின் கற்பனை மூலங்களுக்கான குறிகளையும் நியுட்டன் பயன்படுத்தியுள்ளாா். பல்படிச் சமன்பாடுகளுக்களின் கற்பனை மூலங்களின் எண்ணிக்கைக்கான விதியை நிருபனமற்ற முறையில் நியுட்டன்அளித்துள்ளாா். 150 ஆண்டுகளுக்குப் பிறகே செவ்விய நிறுவலான நியுட்டனின் எண்ணியல் சூத்திரம் கண்டுபிடிக்கப்பட்டது ( ஜேம்ஸ் ஜோசப் சில்வஸ்டா், வெளியிடப்பட்ட ஆண்டு 1865).

மேற்கோள்கள்
===========

1. 
2. 
3.
**பொன்மலை வேலாயுதசாமி கோயில்** , கோயம்புத்தூருக்கு அருகே கிணத்துக்கடவிலுள்ள சிறு குன்றான பொன்மலை மீதமைந்துள்ள இந்துக் கோயிலாகும். இக்கோயிலின் முதன்மைக் கடவுள் வேலாயுதசாமி ஆவார். இக்குன்றின் அடிவாரத்தில் கிணத்துக்கடவு பேருந்து நிறுத்தம் உள்ளதால் கோவையிலிருந்து பேருந்து மூலம் இக்கோயிலுக்குச் செல்லலாம்.

தல வரலாறு
---------

முருகனின் பாதங்கள் உள்ள கருவறை
ஞானப்பழத்திற்காக அம்மையப்பரிடம் கோபித்துக் கொண்டு பாலமுருகன் பழனி செல்லும் வழியில் இக்குன்றில் பாதம் பதித்தார் என்பது மரபுவழி வரலாறு. குன்றின் மேலுள்ள வேலாயுதசாமி கருவறைக்குப் பின்புறம் இரு பாதங்கள் கொண்ட ஒரு சிறு சன்னிதி உள்ளது. வேலாயுதசாமிக்கு பூசை செய்யும் முன்னர் இப்பாதங்களுக்கே முதலில் பூசை நடைபெறுகிறது. 

பல நூறு ஆண்டுகளுக்கு முன்னர் இம்மலையிலுள்ள மூலிகையைக் கொண்டு மைசூர் திவானின் காற்புண்ணை ஆற்றி இத்தலத்து இறைவன் அருள்செய்தார் என்றும், நலமடைந்த திவான் மைசூர் அரசரிடம் இறைவனின் அருள் பற்றிக் கூறியதால் அரசர் இங்கு இறைவனுக்கு இக்கோயிலைக் கட்டியதாகவும் தலவரலாறு கூறப்படுகிறது.

பொள்ளாச்சிக்கு அருகிலுள்ள புரவி பாளையம் சமீன்தார் இங்கு வழிபட்டதாகவும் மரபுவழி வரலாறு வழக்கிலுள்ளது.

மேற்கோள்கள்
-----------

* அருள்மிகு வேலாயுதசுவாமி திருக்கோயில், தினமலர்-கோயில்கள்
* [ கோயில் வலைத்தளம்]]

வெளியிணைப்புகள்
---------------

விக்கிமீடியா பொதுவகத்தில்,  
 ***பொன்மலை வேலாயுதசாமி கோயில்***   
என்பதின் ஊடகங்கள் உள்ளன.
**டெரன்ஸ் ஹோவர்ட்** (மார்ச்சு 11, 1969) என்பவர் அமெரிக்க நாட்டு நடிகர், பாடகர்-பாடலாசிரியர், ராப்பர் மற்றும் பதிவு தயாரிப்பாளர் ஆவார். இவர் 1992 ஆம் ஆண்டு 'தி ஜாக்சன்ஸ்: அமெரிக்கன் ட்ரீம்' என்ற தொலைக்காட்சி குறுந்தொடர் மூலம் நடிப்புத் துறைக்கு அறிமுகமானார். 1995 ஆம் ஆண்டு இவர் நடித்த 'டெட் ப்ரெசிடெண்ட்ஸ்' மற்றும் 'மிஸ்டர். ஹாலண்டின் ஓபஸ்' போன்ற திரைப்படங்கள் இவருக்கு மிக பெரிய வெற்றியையும் பலரின் கவனத்தையும் ஈர்த்தது. அதை தொடர்ந்து தொலைக்காட்சி மற்றும் திரைப்படங்களில் வெற்றி நடிகராக வளம் வந்தார். 2005 ஆம் ஆண்டு வெளியான 'ஹஸ்டில் & ஃப்ளோ' என்ற திரைப்படத்திற்க்காக சிறந்த நடிகருக்கான அகாதமி விருதுக்காக பரிந்துரை செய்யப்பட்டார்.

இவர் வின்னி மண்டேலா, ரே, லக்கவன்னா ப்ளூஸ், கிராஷ் போன்ற பல திரைப்படங்களில் முக்கிய வேடங்களில் நடித்துள்ளார். 2008 ஆம் ஆண்டு வெளியான மார்வெல் திரைப் பிரபஞ்ச மீநாயகன் படமான அயன் மேன் என்ற திரைப்படத்தில் வார் மெஷின் என்ற கதாபாத்திரத்தில் நடித்துள்ளார். 2015 முதல் 2020 ஆம் ஆண்டு வரை 'எம்பயர்' என்ற தொலைக்காட்சி தொடரில் லூசியஸ் லியொன் என்ற முக்கிய கதாபாத்திரத்தில் நடித்தார். இவரது முதல் 'ஷைன் த்ரூ இட்' என்ற பாடல் ஒலித்ததட்டு செப்டம்பர் 2008 இல் வெளியிடப்பட்டது. இவர் செப்டம்பர் 2019 இல் "நடிப்பதில் சோர்வாக இருப்பதால்" நடிப்பிலிருந்து ஓய்வு பெற்றதாக அறிவித்தார்.

மேற்கோள்கள்
-----------

1. ↑  "Terrence Howard: 'Iron Man' responsible for 'killing my career'". *NBC News*. October 22, 2015. பிப்ரவரி 21, 2020 அன்று மூலம் பரணிடப்பட்டது. ஜனவரி 13, 2021 அன்று பார்க்கப்பட்டது.
2. ↑  "'Iron Man 2': Why Terrence Howard was recast". *Entertainment weekly*. November 4, 2008. October 6, 2018 அன்று பார்க்கப்பட்டது.
3. ↑  Witowich, Matt Webb (March 3, 2016). "Wayward Pines Season 2 Gets Premiere Date; Terrence Howard Among Encores". *TVLine.com*. .
4. ↑  "Terrance Howard Biography". allmusic.com. April 9, 2011 அன்று பார்க்கப்பட்டது.
5. ↑  "'Shine Through It' Review". allmusic.com. April 9, 2011 அன்று பார்க்கப்பட்டது.
6. ↑  Reslen, Eileen (September 12, 2019). "Terrence Howard is quitting acting after 'Empire'". *Page Six* (ஆங்கிலம்). September 12, 2019 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் டெரன்ஸ் ஹோவர்ட்
மெலூஹாவின் அமரர்கள் (**தி இம்மார்டல்ஸ் ஆஃப் மெலூஃகா)** (*Immortals of Meluha*) புராணம், வரலாறு, நவீன உலகம் மூன்றையும் கலந்து கதை புனையப்பட்டிருக்கிற புதினம். இப்புத்தகம் சிவா முத்தொகுதியின் முதல் பாகம் ஆகும். இதன் நூலாசிரியர் அமிஷ் கொல்கத்தாவைச் சேர்ந்த 35 வயது இந்திய மேலாண்மை கழக பட்டதாரி. கதையின் காலம் ராமனுக்குப் பின் 1200 வருடங்கள்; கதைகளம் காஷ்மீர் - ஸ்ரீநகர். இந்த நாவலின் மூன்று பாகங்களும் வெளி வந்துவிட்டன. கைலாச மலையடிவாரத்தில், குணாக்கள் எனும் ஒரு சிறு கூட்டத்திற்குத் தலைவனாக இருக்கும் சிவா, சூரியவம்ச சாம்ராஜ்யத்தின் அழைப்பை ஏற்று, தன் கூட்டத்துடன் காஷ்மீருக்குக் குடிபெயர்ந்தபின் படிப்படியாக மஹாதேவ் நிலைக்கு உயர்ந்து சூரிய வம்சிகளுக்காக சந்திர வம்சிகளுடன் போர் புரிவதே இம்முதல் பாகத்தின் கதை கரு ஆகும்.

பாகங்கள்
--------

* தி இம்மார்டல்ஸ் ஆஃப் மெலூஃகா - மெலூகாவின் அமரர்கள்
* தி சீக்கிரட் ஆப் தி நாகாஸ் - நாகர்களின் இரகசியம்
* தி ஓத் ஆப் தி வாயுபுத்ராஸ் - வாயுபுத்திரர் வாக்கு

மொழிப்பெயர்ப்புகள்
------------------

இப்புத்தகம் ஆங்கிலம், ஹிந்தி, தமிழ், மராத்தி, பெங்காலி, குஜராத்தி, மலையாளம், அசாமியம், தெலுங்கு, கன்னடம், ஒரியா ஆகிய 11 மொழிகளில் வெளிவந்துள்ளது.

வெளி இணைப்பு
------------

* 
* மேலகத்தின் இறவாதவர்கள்
கட்டிடக்கலையில் **செயற்பாட்டியம்** (functionalism) என்பது, கட்டிட வடிவமைப்பு அதன் செயற்பாட்டு நோக்கங்களை அடிப்படையாகக் கொண்டிருக்க வேண்டும் என்னும் கொள்கையாகும். இக்கூற்றுத் தன்விளக்கம் கொண்டிருப்பதுபோல் தோன்றினாலும், கட்டிடக்கலைத் துறையில், குறிப்பாக நவீன கட்டிடக்கலை தொடர்பில், இது சர்ச்சைக்குரிய ஒன்றாகவே உள்ளது. செருமனி, செக்கோசிலவாக்கியா, சோவியத் ஒன்றியம், நெதர்லாந்து ஆகிய நாடுகளில் செயற்பாட்டியக் கொள்கையின் செல்வாக்குக் கூடிய அளவில் காணப்படுகிறது. 

இக்கருத்துருவின் அடிப்படைகளை, கட்டிடங்களுக்கு இருக்க வேண்டியவையாக விட்ருவியசு கூறிய மூன்று விடயங்களில் ஒன்றான "பயன்பாடு" என்பதில் காண முடியும். "அழகு", "உறுதி" என்பன ஏனைய இரண்டும் ஆகும். கட்டிடத்தின் செயற்பாட்டுக்குத் தேவையில்லாத அழகூட்டல் அம்சங்களை அழகியலுக்காக மட்டும் புகுத்துவதைச் செயற்பாட்டியக் கொள்கையை வலியுறுத்துபவர்கள் ஏற்றுக்கொள்வதில்லை. கோதிக் மீளுயிர்ப்புக் கட்டிடக்கலைஞரான அகசுத்தசு வெல்பி பூகின் (Augustus Welby Pugin) என்பார், வசதி, கட்டுமானம், பொருத்தப்பாடு என்பவை தொடர்பில் தேவையற்ற எந்த ஒரு அம்சமும் கட்டிடத்தில் இருக்கக்கூடாது என்றும், கட்டிடத்தின் எல்லா அணிகளும் அதன் அவசியமான அமைப்பை மேம்படுத்துவதாக இருக்கவேண்டும் எனவும் குறிப்பிட்டார். இதனால், சில வேளைகளில், செயற்பட்டியமும், அழகியலும் ஒன்றுக்கொன்று எதிரானவை போல் விவாதிக்கப்பட்டாலும், இவை ஒன்றையொன்று குறை நிரப்பும் வகையில் அமையக்கூடியவை.

செயற்பாட்டியத்தின் வரலாறு
-------------------------

1896ல், சிக்காகோவைச் சேர்ந்த கட்டிடக்கலைஞரான லூயிசு சலிவன், "வடிவம் எப்போதும் செயற்பாட்டைத் தொடர்ந்து வரும்" என்னும் கருத்தை முன்வைத்தார். ஒரு கட்டிடத்தின் அளவு, அமைப்பு, வெளிகளுக்கு இடையிலான தொடர்புகள், பிற இயல்புகள் என்பன அக்கட்டிடத்தின் செயற்பாட்டினாலேயே தீர்மானிக்கப்படவேண்டும் என்பதே இதன் பொருள். அழகூட்டற் கூறுகள் செயற்பாடுகளோடு தொடர்பற்றைவை எனக் கருதப்பட்டதால், அழகூட்டற் கூறுகளைத் தாராளமாகப் பயன்படுத்துபவரான சலிவனின் கூற்று முரண்பட்டதாகவே தோன்றியது. அத்துடன் அவரது கூற்றில் குறிப்பிடப்பட்ட செயற்பாடு யார் தொடர்பானது என்பதும் தெளிவில்லை. எடுத்துக்காட்டாக, வாடகைக்கு விடுவதற்காகக் கட்டப்படும் தொடர்மாடி வீடுகளில் உரிமையாளர் சார்ந்த செயற்பாட்டுத் தேவைகளும், குடியிருப்பவர்கள் சார்ந்த செயற்பாட்டுத் தேவைகளும் முரண்படக்கூடும். எனினும் "வடிவம் செயற்பாட்டைத் தொடர்வது" என்னும் கூற்று, குறிப்பிடத்தக்கதும் நீண்டகாலம் நிலைத்ததுமான ஒரு எண்ணக்கருவை வெளிப்படுத்தியது.

குறிப்புக்கள்
-------------

1. ↑  A.W.N.Pugin, The true principles of pointed or Christian architecture : set forth in two lectures delivered at St. Marie's, Oscott.
**செயற்கை நுரையீரல்** (A**rtificial lung)** இரத்தத்தின் ஆக்சிசனேற்றத்தையும், இரத்தத்திலிருந்து கார்பனீராக்சைடை அகற்றுவதையும் வழங்குகின்ற ஒரு செயற்கை உறுப்பாகும். இது இயற்கையான உயிரியல் நுரையீரலின் சில செயல்பாடுகளை எடுத்துக்கொள்ளும் நோக்கம் கொண்டது. இதய-நுரையீரல் இயந்திரத்திலிருந்து இது வேறுபட்டதாகும். இவ்வியந்திரம் வெளிப்புறமிருந்து செயல்படுகிறது. நுரையீரலின் செயல்பாடுகளை தற்காலிக அடிப்படையில் அல்லாமல் நீண்ட காலத்திற்கு மேற்கொள்ள வடிவமைக்கப்படுகிறது. 

இதய-நுரையீரல் இயந்திரம் **செயற்கை நுரையீரல்** சாதனங்களின் வடிவமைப்பை ஊக்குவித்தது. நவீன செயற்கை நுரையீரல்கள் நோயாளியின் புற அதிர்ச்சியைக் குறைக்க உகந்ததாக உள்ளன. வளர்ச்சி மேலும் தொடர்ந்து உடலுக்கு வெளியே சவ்வு ஆக்சிசனேற்றம் என்ற நிலையை எட்டியது. உடலுக்கு வெளியே இரத்தம் இதய-நுரையீரல் இயந்திரத்திற்கு செலுத்தப்பட்டு கார்பனீராக்சைடை நீக்கி, உடலில் உள்ள திசுக்களுக்கு ஆக்சிசன்  நிரப்பப்பட்ட இரத்தத்தை மீண்டும் அனுப்புவது இத்தொழில் நுட்பமாகும். நன்கொடையாளர் நுரையீரல் கிடைக்கும் வரை காத்திருக்கும் நோயாளிகளின் நுரையீரல் மாற்று அறுவை சிகிச்சைக்கு இம்முறை பாலமாகப் பயன்படுத்தப்பட்டது. இயந்திர சுவாசமுறை கூட இதற்காக பயன்படுத்தப்பட்டது. நீண்ட காலத்திற்கு இயந்திர சுவாசம் பயன்படுத்தினால் நோயாளியின் நுரையீரல் சேதப்படும். இந்த இரண்டு சிகிச்சைகளும் விலை உயர்ந்தவை மற்றும் மோசமான வாழ்க்கைத் தரத்துடன் தொடர்புடையவையாகும். மேலும் இந்த நுட்பங்கள் வேலை செய்வதற்கு தேவையான இரத்த சுற்றுகளும் சிக்கலானவையாகும். .

புற உடல் சவ்வு ஆக்சிசனேற்ற அமைப்பை எளிதாக்குவது மற்றும் நுரையீரல் சிற்றறைகளின் செயல்பாட்டை தூண்ட 380 மைக்ரான் அகல வெற்று இழைகளைப் பயன்படுத்தும் சாதனங்கள் உருவாக்கியது உள்ளிட்டவை சமீபத்திய முன்னேற்றங்களாகும். பல ஆய்வுக் குழுக்கள், குறிப்பாக, பிட்சுபர்க் பல்கலைக்கழகம்,  மிச்சிகன் பல்கலைக்கழகம், மேரிலாந்து பல்கலைக்கழகம் மற்றும் பாசுட்டன் சார்ந்த ஆய்வுக் குழுக்கள் நோயாளிகளுக்கு நுரையீரல் மாற்று அறுவை சிகிச்சை செய்ய செயற்கை நுரையீரல் சாதனங்களை உருவாக்கி வருகின்றன.

மேற்கோள்கள்
-----------

1. ↑  "செயற்கை இதயம், நுரையீரல் இயந்திரத்தை பயன்படுத்தி இதய நோயாளிக்கு சிகிச்சையளித்து சிம்ஸ் மருத்துவமனை சாதனை". *Hindu Tamil Thisai*. 2021-08-20 அன்று பார்க்கப்பட்டது.
2. ↑  "Wearable Artificial Lung to Be Developed at Pitt Through $3.4 Million Grant". *pitt.edu*.
3. ↑  "UMHS News Release". *umich.edu*. 14 June 2007 அன்று மூலம் பரணிடப்பட்டது.
4. ↑  "Artificial lung mimics real organ's design and efficiency - think:blog". *case.edu*. 2012-01-07 அன்று மூலம் பரணிடப்பட்டது. 2012-01-16 அன்று பார்க்கப்பட்டது.
5. ↑  "Artificial lungs could offer real hope to future transplant patients".
செயற்கை புல் தரை
**செயற்கை புல்தரை** (Artificial Turf) என்பது இயற்கையான புல் போல் தோற்றமளிக்கும் செயற்கை இழைகளாலான மேற்பரப்பாகும். இது பெரும்பாலும் விளையாட்டிற்கான அரங்குகளில் பயன்படுத்தப்படுகிறது. இருப்பினும், இப்போது குடியிருப்பு புல்வெளிகள் மற்றும் வர்த்தகப் பயன்பாடுகளிலும் பயன்படுத்தப்படுகிறது. செயற்கை புல்தரை பயன்படுத்துவதற்கான மிக முக்கிய காரணம் அதன் பராமரிப்பில் உள்ள எளிமையேயாகும். செயற்கையான தரைப்பகுதி விளையாட்டு போன்ற கனரகப் பயன்பாட்டிற்கு பயன்படுத்தப்படுகிறது.

செயற்கை தரைப்பகுதி பயன்படுத்தும்பெழுது நீர்ப்பாசனம், கத்தரித்தல் தேவைப்படாது. முழுவதும் மூடப்பட்ட மற்றும் ஓரளவு மூடப்பட்ட விளையாட்டு அரங்கங்களில் இயற்கையான புல் ஆரோக்கியமாக இருப்பதற்கு போதுமான சூரிய ஒளி பெறுவது மிகவும் கடினமாக இருப்பதால் இவ்வரங்கங்களில் செயற்கை புல்தரை தேவைப்படலாம். ஆனால், செயற்கை புல்தரையானது குறைந்த ஆயுட்காலம், முறையாக தூய்மைப்படுத்துதல், பெட்ரோலியம் பயன்பாடு, சுகாதாரம் மற்றும் பாதுகாப்பில் கவலையளிக்கக்கூடிய அம்சங்கள் ஆகிய குறைபாடுகளைத் தன்னகத்தே கொண்டுள்ளது. 1960 இல் புதிதாக கட்டப்பட்ட ஆஸ்ரோடொபில் பயன்படுத்தப்பட்டபோது கணிசமான கவனத்தை ஈர்த்தது. இந்தக் குறிப்பிட்ட தயாரிப்பு மான்சாண்டோவால் உருவாக்கப்பட்டது. மேலும் ஆஸ்ட்ரோ டர்ப் என்றும் அழைக்கப்பட்டது. இது 20 ஆம் நூற்றாண்டின் பிற்பகுதியில் ஒரு பொது வர்த்தக சின்னமாக ஆனது. ஆஸ்ட்டோ டர்ப் ஒரு பதிவு செய்யப்பட்ட வர்த்தக முத்திரையாக உள்ளது. 1960களில் முதல் தலைமுறை தரை அமைப்புகள் (அதாவது குறுகிய பைன் இலை போல்) ஊடுருவல்கள் இல்லாமல் இரண்டாவது மற்றும் மூன்றாவது தலைமுறை செயற்கை தரை அமைப்புகள் நீண்ட இழைகள் மற்றும் மணல் ஊடுருவல்கள் ஆகியவற்றைக் கொண்டிருக்கின்றன. இவை மிகவும் பரவலாகப் பயன்படுத்தப்படுகின்றன.

மேற்கோள்கள்
-----------
Cloud seeding can be done by ground generators or by plane
**செயற்கை மழை** என்பது செயற்கையாக மழை உண்டாக்கும் செயல்முறை. இது பல முறைகளில் செய்யப்படுகிறது.

இதை ஒரு தொடர் முயற்சியாக தான் மேற்கொள்ள வேண்டும். மழை பெய்யக்கூடிய உத்திகளை வடிவமைப்பது. செயல்படுத்துவது, கண்காணிப்பது மற்றும் திறனாய்வு செய்வது போன்ற பல வழிமுறைகள் இதில் அடங்கியிருக்கினறன. இந்த வழிமுறைகளில் கணினியை பயன்படுத்தி மேகங்கள் ஒன்றாக கூடுவதை ஆய்வுசெய்யும் முயற்சிகளும் அடக்கம். செயற்கை மழை என்பது செயற்கையாக மேகத்தை உருவாக்கி மழை பெய்ய செய்வதல்ல. வளிமண்டலத்தில் இருக்கின்ற மேகங்கள், நாம் மழை பெய்ய வேண்டும் என்று நினைக்கின்ற இடத்திற்கு நேர் மேலே வரும்போது வேதிப்பொருட்களை தூவி மழை மேகங்களாக்கி மழை பெய்ய செய்வதாகும். இதை தான் cloud seeding அதாவது மேக விதைப்பு முறை என்று அழைக்கின்றனர். ஐம்பது ஆண்டுகளுக்கு மேலாக இவ்வாறு தான் செயற்கை மழையை உருவாக்கி வருகிறார்கள்.

செயல்முறை
---------

செயற்கை மழை பெய்ய செய்வதில் மூன்று படிநிலைகள் உள்ளன.

* காற்றழுத்தத்தை உருவாக்குதல்
* மழை மேகங்களை அதிகரித்தல்
* மழை மேகங்களை குளிரச் செய்தல்

காற்றழுத்தத்தை உருவாக்குதல்
---------------------------

முதலில் காற்றழுத்தத்தை உருவாக்குவது. எந்த இடத்தில் மழையை பெய்யச் செய்ய வேண்டும் என விரும்புகிறோமோ அந்த இடத்தில் காற்றழுத்தத்தை ஏற்படுத்த வேண்டு்ம். அதன் மூலம் மழை மேகங்களை ஒன்றுகூட செய்வதே முதல் நிலை. கேல்சியம் கார்பைடு, கேல்சியம் ஆக்ஸைடு, உப்பும் யூரியாவும் கலந்த கலவை அல்லது யூரியாவும் அமோனியம் நைட்ரேடும் கலந்த கலைவையை மேகங்களில் தூவினால், அவை காற்றில் உள்ள ஈரத்தன்மையை உறிஞ்சி மழை மேகத்தை உருவாக்க உதவுகின்றன.

மழை மேகங்களை அதிகரித்தல்
------------------------

வெள்ளி அயோடைடு தயாரிப்பான்இரண்டாவது நிலையில் மழை மேகங்களை அதிகரிக்க செய்யும் முயற்சிகள் மேற்கொள்ளப்படும். சமையல் உப்பு, யூரியா, அமோனியம் நைட்ரேட், உலர் பனி ஆகியவற்றை தூவி அதிக அளவிலான மழை மேகங்களை ஒன்றுகூட செய்ப்படுகிறது. இவ்வாறு செய்ய கால்சியம் குளோரைடும் சிலநேரங்களில் பயன்படுத்தப்படுவதுண்டு. உலர் பனி என்பது கார்பன் டை ஆக்ஸைடை அமுக்கி சுருக்கப்பட்ட பனிக்கட்டி பொடியாகும்.

மழை மேகங்களை குளிரச் செய்தல்
----------------------------

மூன்றாவது நிலையில் மழை மேகங்களை குளிரச் செய்து அதிக அளவு மழை பெய்யச் செய்கின்ற வேதியல் பொருட்களை தூவுவது. இந்த நேரத்தில் வெள்ளி அயோடைடு மற்றும் உலர் பனி ஆகியவற்றை மேகங்களில் தூவுகின்றனர். அவற்றை மேகங்களின் மேல் தூவினால் அவை குளிர்ந்துவிடுகின்றன. மழை மேகங்கள் குளிர்ந்தவுடன் நீர் துளிகளாக மழை பெய்ய தொடங்குகிறது.

மேக விதைப்பு கருவியுடன் விமானம்சிலநேரங்களில் மழை வருவது போன்று மேகங்கள் கறுத்து இருண்டிருக்கும். ஆனால் மழை பெய்யாது. இதை மேகங்கள் அதிகளவு குளிரடைந்த நிலை என்று கூறுவர். இவ்வாறு தோன்றினால், மேகங்களிலுள்ள ஈரப்பதம் நீராக மாற இயலாமல் இருப்பதை குறிக்கும். இந்த வேளையில் சிறிய விமானம் மூலம் வெள்ளி அயோடைடு மற்றும் உலர் பனி தூவப்பட்டால் குளிரடைந்த நிலை கலைக்கப்பட்டு மழை பெய்ய தொடங்கிவிடும். இந்நேரங்களில் மூன்றாவது படிநிலை மட்டுமே பயன்படுகிறது. சிலவேளைகளில் வெள்ளி அயோடைடு குச்சிகளை ஏவுகணை குண்டுகள் மூலம் இந்த மேகங்களின் நடுவில் வீசுவதும் உண்டு. இவ்வாறு மேற்கொள்ளப்படுகின்ற ஒவ்வொரு நிலைகளிலும், உத்திகளை வடிவமைப்பது. செயல்படுத்துவது, கண்காணிப்பது மற்றும் திறனாய்வு செய்வது போன்றவை வழிமுறைகள் அடங்கியுள்ளது குறிப்பிடத்தக்கது. சிலநேரங்களில் இந்த முயற்சிகள் தோல்வியில் முடிவதும் உண்டு.
செயற்கை நிலா ஒன்றை 2020 ஆம் ஆண்டிற்குள் உருவாக்க சீனா திட்டமிட்டுள்ளது. மின் சிக்கன நடவடிக்கைக்காகவும், தெருவிளக்குகளுக்கு மாற்றாகவும் சீனா இத்திட்டத்தை முன்னெடுத்து வருகிறது. பொதுவாக, செயற்கைக்கோளே செயற்கை நிலா என்று அழைக்கப்படுவதுண்டு. இத்திட்டத்திற்காக, சிச்சுவான் மாகாணத்தின் தெற்குப் பகுதியில் உள்ள செங்டு நகரில் ஒளிரும் செயற்கைக் கோள் ஒன்றை உருவாக்கி வருகிறது. இந்த செயற்கைக் கோள், 2020 ஆம் ஆண்டில், சிச்சுவானில் உள்ள விண்வெளி மையத்தில் இருந்து விண்ணில் ஏவப்பட உள்ளது. இவ்வாறு உருவாக்கப்படும் செயற்கைக் கோள் நிலாவை விட 8 மடங்கு அதிகம் ஒளிரக்கூடிய சக்தி உடையதாக இருக்கும். இந்த செயற்கைக்கோளால், 50 சதுர கிலோ மீட்டர் பரப்பளவிற்கு வெளிச்சம் கிடைக்கும் எனவும் எதிர்பார்க்கப்படுகிறது.

திட்டம்
-------

சீனாவின் இந்த முதலாவது செயற்கைக் கோள் நிலா முயற்சி வெற்றி பெறும் நேர்வில் 2022 ஆம் ஆண்டு வாக்கில், மேலும், மூன்று செயற்கைக் கோள்களை விண்ணில் செலுத்தவும் திட்டமிட்டுள்ளது. இத்திட்டம், தியான் ஃபு நியூ ஏரியா சொசைட்டி எனும் அமைப்பால் செயல்படுத்தப்பட உள்ளது. இந்த அமைப்பின் தலைவராக, வு சுன்ஃபெங் உள்ளார். இந்த மனிதனால் உருவாக்கப்பட்ட நிலா பூமியிலிருந்து 500 கிலோமீட்டர் தொலைவில் உள்ள சுற்றுவட்டப்பாதையில் நிலைநிறுத்தப்படலாம் என எதிர்பார்க்கப்படுகிறது.

மின் சிக்கனம்
-------------

இவ்வாறு நிறுவப்படும் செயற்கைக் கோள்கள் சூரியனிடமிருந்து ஒளியைப் பெற்று பிரதிபலிக்க இருப்பதால் நகர்ப்புறங்களில் தெருவிளக்குகளின் மின்சாரத்திற்காக செலவழிக்கப்படும் தொகையைக் குறைக்க முடியும் என எதிர்பார்க்கப்படுகிறது. செங்டு நகரானது சுமார் 14 மில்லியன் மக்கள் தொகையைக் கொண்ட நகரமாகும். செங்டு நகருக்கு இந்த திட்டத்தின் பயன் கிடைக்கத் தொடங்கி விட்டால் 170 மில்லியன் டாலர்கள் மின்சார செலவு குறையும் என மதிப்பிடப்பட்டுள்ளது.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑